हाईवे पर पड़े गड्ढों से धीमे-धीमे चल रहे वाहन, जाम से लोग परेशान
भास्कर संवाददाता | सुजानपुर/कैलाशपुर
पठानकोट-जम्मूनेशनल हाइवे पर सुजानपुर के रेलवे ओवर ब्रिज के नजदीक अंडर पास का अधूरा पड़ा काम वाहन चालकों के लिए परेशानी का सबब बन गया है। वहीं रेलवे ओवर ब्रिज के नीचे सड़क पर गड्ढों की वजह से रोजाना वाहन भी क्षतिग्रस्त हो रहे हैं। साथ ही घंटों सड़क पर जाम की स्थिति भी पैदा हो रही है। इसके चलते वाहन चालकों को परेशानी का भी सामना करना पड़ता है। ट्रक चालकों ने बताया कि रात के अंधेरे में पुल नंबर तीन के पास हाईवे पर पड़े गड्ढे दिखाई नहीं पड़ते है। गड्ढों की वजह से वाहन कई बार क्षतिग्रस्त होकर सड़क पर ही फंस जाते हैं। वाहन चालक मलकीत सिंह, करतार सिंह, रमेश लाल, सतविंदर सिंह, लालजीत ,जोगिंद्र पाल, जगतार सिंह ने बताया कि गहरे गड्ढों के कारण अकसर गाड़ियां खराब हो जाती हैं।
हाईवे पर सुजानपुर में निरंकारी भवन से लेकर गांव गुगरां मोड़ तक सिंगल लाइन है। हाईवे अथारिटी की तरफ से लंबे समय के बाद अंडर पास का काम शुरू कर दिया, लेकिन धीमी रफ्तार से काम तो शुरू किया लेकिन वह अभी तक अधर में है जो जाम का मुख्य कारण बनता है। लिंक रोड की हालत भी खस्ता हाईवे पर बार-बार जाम लगने की वजह से वाहन चालक यूबीडीसी से सटे लिंक मार्ग से गुजरते हैं। आए दिन लग रहे जाम के कारण लिंक मार्ग पर वाहनों की संख्या में भारी बढ़ोतरी हो रही है जिस कारण कुछ समय पहले बनाई गई लिंक सड़क भी खस्ता हालत में हो गई है। थोड़ी से बरसात होने पर गड्ढे में भरी मिट्टी निकाल जाती है तथा दोबारा से समस्या शुरू हो जाती है। उसके कारण सड़क के दोनों ओर वाहनों की लंबी लंबी कतारें लग जाती है।
3 साल से रोड खराब, कोई ध्यान नहीं दे रहा
^3साल से रोड की हालत खराब है और कोई उसकी तरफ ध्यान नहीं देता है। जल्द से जल्द रोड को ठीक कराया जाए ताकि हादसे रुकेंं। मंटू,दुकानदार
गाड़ियां क्षतिग्रस्त हो जाने के कारण रहता है जाम
^खराबसड़क के कारण गाड़ियां क्षतिग्रस्त होने से जाम लगता है और सड़क बनने के कारण रात को एक्सीडेंट होते हैं। लवलीठाकुर, ढाबा मालिक
bho_Deva mai_Deva hin_Deva hin_Deva hin_Deva hin_Deva hin_Deva hin_Deva